C 81/20
SL
Uradni list Evropske unije
18.2.2022
sreda 23. junij 2021
da so otroci, ki se selijo, še posebej ranljivi zaradi nedostopnosti osnovnih dobrin, kot so voda, sanitarne storitve, higiena, izobraževanje, zdravstveno varstvo in nega, zaradi česar so ogroženi njihov razvoj, prihodnost in zdravje;
19. poudarja, da posledice pandemije covida-19 nesorazmerno vplivajo na najrevnejše osebe in osebe v najbolj prikrajšanih, marginaliziranih in nezaščitenih socialnih kategorijah, tudi invalide, kronične bolnike, duševne bolnike in starejše, ki imajo že zdaj omejen dostop ali pa sploh nimajo dostopa do osnovne higiene in zdravljenja, ki ga potrebujejo, ter so zaradi pandemije postali še ranljivejši;
Begunci in razseljene osebe
20. poziva Komisijo, naj obravnava posebne potrebe beguncev, migrantov in notranje razseljenih oseb ter podpre vodilno načelo mrež javnega zdravja, da nihče ne bo zapostavljen, in naj humanitarnim delavcem na terenu ne onemogoča neposrednega stika s tistimi, ki jim služijo; z zaskrbljenostjo ugotavlja, da so begunci, migranti in notranje razseljene osebe v tej zdravstveni krizi med najranljivejšimi skupinami, saj se pogosto soočajo z bolj negotovimi življenjskimi razmerami in običajno tudi z večjimi ovirami pri dostopu do osnovnih zdravstvenih storitev kot lokalno prebivalstvo; poudarja absolutno potrebo po enakem dostopu do zdravljenja COVID-19 in drugih zdravstvenih storitev ter programov varnostne mreže za vse prizadete ljudi, ne glede na njihovo državljanstvo, pravni status, izvor, spol, spolno usmerjenost, spolno identiteto ali katero koli drugo značilnost; poudarja, kako pomembno je podpreti begunce in notranje razseljene osebe pri spopadanju z nesorazmernimi socialno-ekonomskimi posledicami pandemije, in sicer tako, da se jim ne zagotovi samo varnosti, temveč se poveča tudi podpora za preživetje in okrepijo dejavnosti, ki ustvarjajo prihodek; poudarja, da bi si bilo treba v politikah EU prizadevati za podporo njihovemu dostopu do zaposlitve, izobraževanja in državljanske dokumentacije; poziva EU in države članice, naj ustvarijo pogoje, da bodo imeli otroci in mladi v begunskih taboriščih dostop do izobraževanja, vključno z možnostmi učenja na daljavo, predvsem ko gre za osnovno izobraževanje;
Krepitev zdravstvenega sektorja
21. poudarja, da je izbruh covida-19 poslabšal stalno težavo s pomanjkanjem zdravil po vsem svetu, kar ima hude posledice v državah v razvoju; poudarja, da mora biti razvojna pomoč usmerjena predvsem v zagotavljanje „horizontalne“ splošne pokritosti sistema zdravstvenega varstva s celostnim pristopom, ki temelji na pravicah, pri čemer je treba med drugim v celoti upoštevati večrazsežnostno naravo zdravja (močno povezano s spolom, prehransko varnostjo in prehrano, vodo in sanitarnimi storitvami, izobraževanjem in revščino); poziva predvsem k reviziji predlaganih ali obstoječih strategij in partnerstev za nadaljnjo krepitev in podpiranje javnih zdravstvenih sistemov v partnerskih državah, zlasti kar zadeva pripravljenost na pandemije ter organizacijo in upravljanje zdravstvenih sistemov, vključno z zagotavljanjem univerzalnega zdravstvenega varstva, cepljenjem, spremljanjem zdravja in obveščanjem (vključno s spremljanjem bolezni), usposablja­ njem, zaposlovanjem in zadrževanjem zdravstvenega osebja, diagnostično zmogljivostjo in oskrbo z zdravili;
22. opozarja, da krepitev zdravstvenih sistemov ne bi smela upoštevati izključno epidemioloških učinkov pandemije covida-19 na partnerske države, temveč tudi dejavnike, kot je potreba po obvladovanju povečane podhranjenosti zaradi motenj v verigah preskrbe s hrano ali psiholoških posledic ukrepov za ublažitev izbruha covida-19;
23. spominja Komisijo, da uveljavljene partnerske organizacije EU, kot je Svetovni sklad, ponujajo dragoceno pomoč pri hitrem nakupu in dobavi osebne zaščitne opreme, diagnostične opreme in zdravil za covid-19, obenem pa imajo ključno vlogo pri vzpostavljanju in krepitvi zdravstvenih sistemov ter iskanju donatorjev;
24. poudarja, da je treba pri rednih programih imunizacije čim prej nadoknaditi zamujeno in znova omogočiti zagotavljanje drugih osnovnih zdravstvenih storitev; poziva k ustreznemu financiranju pobud, kot sta Svetovna zveza za cepiva in imunizacijo (GAVI) in koalicija za inovacije na področju pripravljenosti na epidemije (CEPI); je zaskrbljen zaradi razdrobljenega svetovnega sistema za upravljanje cepiv, ki je v rokah zunanjih izvajalcev, zaradi česar je namesto sodelovanja prišlo do konkurence na področju cepiv, diagnostike in zdravljenja; poziva EU in države članice, naj prevzamejo vodilno vlogo pri pozivih k enakemu in cenovno ugodnemu dostopu do cepiv po vsem svetu na podlagi načela svetovne solidarnosti; poziva Komisijo, naj zagotovi, da globalni odziv EU na pandemijo covida-19 ne bo ogrozil financiranja EU za druge pomembne zdravstvene programe, vključno z minimalnim začetnim svežnjem storitev za spolno